**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. GRUODŽIO 17 D. SPRENDIMO NR. V-2931 „DĖL PASLAUGŲ TEIKIMO BŪTINŲ SĄLYGŲ“ PAKEITIMO**

2021 m. d. Nr. V-

Vilnius

1. P a k e i č i u Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2020 m. gruodžio 17 d. sprendimą Nr. V-2931 „Dėl  paslaugų teikimo būtinų sąlygų“:
	1. Pakeičiu preambulę ir ją išdėstau taip:

„Vadovaudamasis Lietuvos Respublikos civilinės saugos įstatymo 9 straipsnio 19 dalimi, 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ (toliau – Nutarimas Nr. 1226) 2.2.3, 2.2.31, 2.2.4, 2.2.6.4 ir 2.2.6.5 papunkčiais, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“ bei siekdamas užtikrinti COVID-19 ligos (koronaviruso infekcijos) plitimo prevenciją, n u s p r e n d ž i u:“.

* 1. Pakeičiu 1.2.3 papunktį ir jį išdėstau taip:

„1.2.3. užtikrinti, kad paslaugų teikimo vietose:

1.2.3.1. būtų laikomasi Nutarime Nr. 1226 nustatytų paslaugų teikimo vietos ploto vienam paslaugos gavėjui ir vienu metu paslaugų teikimo vietoje galinčių būti paslaugų gavėjų skaičiaus reikalavimų;

1.2.3.2. grožio paslaugos būtų teikiamos tik iš anksto nuotoliniu būdu (telefonu, el. paštu ar kt.) užregistruotiems paslaugų gavėjams;

 1.2.3.3. grožio paslaugų gavėjai į paslaugų teikimo vietą atvyktų laiku ir nelauktų paslaugos teikimo paslaugų teikimo vietoje (pvz., laukimo patalpoje (vietoje), paslaugų teikimo patalpoje įrengtoje atskiroje zonoje, skirtoje laukiantiems paslaugų vartotojams), išskyrus paslaugos gavėją lydinčius asmenis (kurie lydi vaikus, neįgaliuosius, specialiųjų poreikių turinčius asmenis ir pan.);

1.2.3.4. tarp asmenų ar asmenų grupių, išskyrus vienos šeimos ir (ar) vieno namų ūkio narius, kai tai leidžia paslaugos teikimo ypatumai, būtų išlaikomas ne mažesnis kaip 2 metrų atstumas.“

1. N u s t a t a u, kad šis sprendimas įsigalioja 2021 m. gegužės 24 d.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys